prehod.omda.bg - Бюлетин на "Пресслужба "Куриер", ноември 1992 - 24 ноември 1992\nСофия, 24 ноември 1992 година\nБрой 231 /761/\nРЕШЕНИЕ НА СЪВМЕСТНОТО ЗАСЕДАНИЕ НА ВИСШИЯ СЪВЕТ НА БЪЛГАРСКАТА СОЦИАЛИСТИЧЕСКА ПАРТИЯ И НА ДЕПУТАТИТЕ ОТ ПАРЛАМЕНТАРНИЯ СЪЮЗ ЗА СОЦИАЛНА ДЕМОКРАЦИЯ ПО ПОВОД НА ГЛАСУВАНИЯ ОТ НАРОДНОТО СЪБРАНИЕ ОТРИЦАТЕЛЕН ВОТ ЗА КАНДИДАТ ЗА МИНИСТЪР-ПРЕДСЕДАТЕЛ НА ПРЕДСТАВИТЕЛЯ НА СЪЮЗА НА ДЕМОКРАТИЧНИТЕ СИЛИ.\nИзразява одобрение на гласувания от Парламентарния съюз за социална демокрация (ПССД) отрицателен вот за предложения от СДС кандидат за министър-председател. Този вот е парламентарен израз на преобладаващото в обществото отрицателно отношение към политиката на конфронтация, към същността и отрицателните резултати на икономическата реформа, възприета от досегашното правителство, и тежките социални последици от нея за мнозинството от населението. Представената от парламента програма на СДС не показа намерение за завой в политиката.\nПотвърждава се изразената от ПССД готовност да приеме предведения според конституцията проучвателен мандат за съставяне на правителство. Независимо от трудната ситуация БСП и нейните коалиционни партньори ще поемат отговорността и ще положат усилия за съставяне на програмно правителство на национално съгласие. Само такова правителство може да преодолее правителствената криза и да предоврати ненавременни избори през зимата.\nДава мандат на Изпълнителното бюро на Висшия съвет (ИБ на ВС) на БСП и ръководството на ПССД за преговори с парламентарните и извънпарламентарни политически сили, синдикатите, деловите и други влиятелни обществени среди. Само чрез преговори могат да бъдат решени въпросите за програмата, сроковете на действие, министър-председателя и състава на правителството.\nПриема като основа за позицията на Изпълнителното бюро на Висшия съвет на БСП и ръководството на ПССД в преговори е запазването на гражданския мир и обществената стабилност;\n- осигуряването на прехраната, животоспасавящи лекарства, отоплението и осветлението на хората през зимата, като се отчита създадената реална ситуация и неизбежните непопулярни мерки;\n- продължаването на демократичните промени и ускоряването на икономическите реформи. Не става дума за връщане назад, а за движение към социално пазарно стопанство, за по-бързо възстановяване собствеността върху земята, за социална приватизация, за решаване на проблемите на държавната собственост, за разгръщане на частната инициатива и насърчаване на националния бизнес, за създаване на условия за свободно коопериране и избор на формите за обработване на земята;\n- осъществяването на тежкия преход към пазарно стопанство на възможно най-ниската социална цена;\n- изработването и прилагането на специални мерки за районите и отраслите в критично социално-икономическо състояние;\n- приемането на решителни мерки за ограничаване на вълната на престъпността, на корупцията;\n- провеждането на външна политика за по-нататъшно интегриране на България в европейските и световните структури и преодоляване на опасната обстановка на Балканите.\nИзразява убеждение, че правителството, което ще осъществява така формулираните принципи, е необходимо да бъде оглавено от независима, авторитетна и компетентна личност, олицетворяваща идеята за национално съгласие, в състояние да обедини широки обществени кръгове и да получи необходимата парламентарна подкрепа. Това не изключва възможността да се предложи представител от политическа сила, който да притежава посочените качества.\nДЕКЛАРАЦИЯ НА ФЕДЕРАТИВНИЯ СЪВЕТ НА ФЕДЕРАЦИЯТА НА БЪЛГАРСКАТА СОЦИАЛИСТИЧЕСКА МЛАДЕЖ ПО ПОВОД НА ПАРЛАМЕНТАРНАТА КРИЗА.\nФедеративният съвет на Федерацията на Българската социалистическа младеж (ФС на ФБСМ) като ръководство на политическа организация от Парламентарния съюз за социална демокрация (ПССД) във връзка с възникналата възможност за предоставяне на проучвателен мандат за съставяне на Министерски съвет на Република България счита:\n1. ПССД следва да приеме проучвателния мандат и да се опита да състави програмно правителство на националното съгласие. Това правителство може да бъде на България, а не на ФБСМ, БСП или на ПССД. То не може да реализира теснопартийни и теснокоалиционни интереси. Националното съгласие може да се намери първо в програмата и после със състава, който да я реализира.\n2. Програмата следва да решава основните проблеми на обществото и да акцентира на особено изострените. Ние предлагаме в програмата да се включат за разрешение:\nа) кризата в енергетиката и категоричното осигуряване на предстоящата зима;\nб) спешно подпомагане на селското стопанство;\nв) разширяване на социалната програма за осигуряване на оцеляването;\nг) категорични мерки за намаляване на престъпността и беззаконието;\nд) определяне на основните параметри и започване на реализацията на държавната политика за младежта и спорта, съхраняващо младежкото и спортно имущество за същите цели.\n3. Със създаване на програмата и за обединяване на широк кръг от политическите сили следва определянето на кандидат за премиер. Според нас той трябва да олицетворява националното съгласие и да бъде безпартийна авторитетна личност.\nКандидатът на основата на програмата следва да проведе преговори за състава на проектокабинета.\nПо този начин ФБСМ смята, че България има своя шанс да се продължи реформата този път в демократична посока до предсрочните избори за 37-о Народно събрание.\nОФИЦИАЛНО СЪОБЩЕНИЕ НА КОНФЕДЕРАЦИЯТА НА НЕЗАВИСИМИТЕ СИНДИКАТИ В БЪЛГАРИЯ И НА КОНФЕДЕРАЦИЯТА НА ТРУДА "ПОДКРЕПА" ПО ВЪПРОСА ЗА СЪСТАВЯНЕТО НА НОВО ПРАВИТЕЛСТВО.\nНа 23 ноември 1992 г. се проведоха извънредни консултации между лидерите на КНСБ и КТ "Подкрепа" проф. Кр. Петков и д-р Тренчев.\nПо повод отправената от БСП към КТ "Подкрепа" писмена покана за консултации във връзка с мандата за съставяне на ново правителство бе постигната договореност, че кадровите проблеми по съставяне на правителство в България не са в компетенциите на синдикатите и консултации по този въпрос няма да се провеждат. Що се отнася до изискванията на КНСБ и КТ "Подкрепа" към програмата на всяко бъдещо правителство, то те си остават непроменени и отразяват принципните позиции на двете централи по въпросите на реформата и свързаните с нея интереси на хората на наемния труд.\nДвата синдиката са отправили покана за срещи с председателя на Народното събрание и ръководителите на парламентарните групи, за да изложат своите позиции по ескалацията на конфликта с работещите в оръжейната промишленост. КНСБ и КТ "Подкрепа" ще настояват за спешни решения на парламента, който единствен в този момент може да помогне за решаване проблемите на оръжейното производство.\nПРОТЕСТ НА ИЗПЪЛНИТЕЛНИЯ КОМИТЕТ НА КОНФЕДЕРАЦИЯТА НА НЕЗАВИСИМИТЕ СИНДИКАТИ В БЪЛГАРИЯ ПО ПОВОД НА ДЕЙСТВИЯТА НА ПОЛИЦИЯТА КЪМ ПРОТЕСТИРАЩИТЕ РАБОТНИЦИ ОТ "АРСЕНАЛ" - КАЗАНЛЪК, НА ГАРА ТУЛОВО.\nИзпълнителният комитет на Конфедерацията на независимите синдикати в България (ИК на КНСБ) категорично протестира и осъжда силовите действия, предприети от полицията на 19 ноември 1992 г. срещу работниците от "Арсенал" - Казанлък, на гара Тулово. Гражданският протест на доведените до отчаяние от бездействието на правителството и от парламента работници и техните семейства е вече борба за физическото им оцеляване.\nКНСБ нееднократно е настоявала пред правителството и парламента за необходимостта от спешно решаване на проблемите на оръжейната промишленост, която би могла не само да се самоиздържа, но и да носи значителни доходи за държавата. Синдикатите предупреждаваха, че поради бездействието на изпълнителната власт губят контрол върху формите на протест на работещите в оръжейната промишленост.\nИК на КНСБ категорично осъжда физическата разправа на полицията и специалните части с протестиращите работници, при която пострадалите са предимно жени. Недопустимо е това да бъде единственият практически отговор на исканията на работниците.\nКНСБ настоява за парламентарно разследване на случая. Длъжностните лица, издали заповед за силови действия срещу беззащитни граждани, трябва да бъдат издирени и наказани.\nСпирането на достъпа на журналисти до протестиращите работници е грубо посегателство върху свободата на словото и на печата.\nДЕКЛАРАЦИЯ НА КОНФЕДЕРАЦИЯТА НА НЕЗАВИСИМИТЕ СИНДИКАТИ В БЪЛГАРИЯ ПО ПОВОД НА ДЕЙСТВИЯТА НА РАБОТНИЦИТЕ ОТ ВОЕННОПРОМИШЛЕНИЯ КОМПЛЕКС.\nСпоред експертите на Конфедерацията на независимите синдикати в България (КНСБ) издадената Заповед N 1468 от 20 ноември 1992 г. на кмета на община Казанлък инж. Сарафов противоречи на законите в страната и нарушава правата и свободите на жителите в община Казанлък. Забраната на митинги, събрания, публични срещи на територията на общината, заплахата с най-строга административна съдебна отговорност надвишава правата на г-н Сарафов и може да доведе единствено до ескалиране на напрежението сред населението.\nВ пресцентъра на КНСБ се намира снимков материал, писмени обяснения на участници в протестните действия, които доказват силовите методи, предприети от полицията на 19 ноември 1992 г. срещу работниците от "Арсенал" - Казанлък на гара Тулово.\nПостъпила е и декларация от Изпълнителния комитет на Съюза на транспортните синдикати в България, в която транспортните работници изразяват своята синдикална солидарност с предприетите действия от работещите във военнопромишления комплекс. Транспортните синдикати настояват пред компетентните органи за спешно решаване на жизненоважните проблеми, свързани със запазването на работните места и бъдещето на Военнопромишления комплекс.\nВ декларация на "Импулс" ООД - Габрово синдикалните членове решително протестират срещу мерките, предприети от полицията в Казанлък, и изразяват пълна подкрепа на действията на техните колеги от "Арсенал" - Казанлък. Декларацията завършва с думите: "Чакаме трайни, разумни решения!"\nОБРЪЩЕНИЕ НА НАЦИОНАЛНИЯ ПРОФЕСИОНАЛЕН СЪЮЗ НА ЖЕЛЕЗНИЧАРИТЕ КЪМ ГЕНЕРАЛНИЯ ДИРЕКТОР НА ФИРМА БЪЛГАРСКИ ДЪРЖАВНИ ЖЕЛЕЗНИЦИ ПО ПОВОД НА НАЧИНА ЗА ПРОТЕСТ НА РАБОТНИЦИТЕ ОТ ФИРМА "АРСЕНАЛ" - КАЗАНЛЪК.\nГОСПОДИН ГЕНЕРАЛЕН ДИРЕКТОР,\nС тревога и загриженост следихме ескалацията на събитията, свързани с протестите на работниците и служителите на фирма "Арсенал” - Казанлък. Напълно подкрепяме техните справедливи искания и сме за това те да бъдат удовлетворени във възможно най-кратък срок. Заедно с това обаче смятаме, че за отстояването на такива справедливи искания би трябвало да се използват единствено начини и форми на протест, регламентирани в българското законодателство, а именно стачки, митинги, събрания, демонстрации и пр. Ето защо, макар и да подкрепяме исканията на работниците и служителите във фирма "Арсенал", сме длъжни на свой ред да не приемем крайните начини, по които те бяха изразени, в случаите, когато сериозно бе затруднена работата на железопътната система и бяха накърнени интересите на БДЖ и работещите в нея. С тези действия бяха нанесени щети за милиони левове и бе разстроена работата на железниците.\nНие, представители на Националния професионален съюз на железничарите (НПСЖ), настояваме да заведете съдебен иск срещу организаторите на анархосиндикалната акция -блокирането на жп линията - за причинени вреди и пропуснати ползи.\nНие се обръщаме към ръководствата на БДЖ и на железничарските синдикати от КНСБ и КТ "Подкрепа" открито да се противопоставят срещу накърняването на интересите на българските железничари, което рефлектира върху техните трудови възнаграждения.\nПОЛИТИЧЕСКИ ПРОЕКТ "ЗА СОЦИАЛНА ПРОМЯНА - АЛТЕРНАТИВА-3" (ЧАСТ ОСМА) НА ОБЕДИНЕНИЕТО ЗА СОЦИАЛНА ДЕМОКРАЦИЯ В БЪЛГАРСКАТА СОЦИАЛИСТИЧЕСКА ПАРТИЯ.\nПрез годините, когато беше на власт преди 10 ноември 1989 година, БСП беше неразделно срасната с властта. Властта е сложен въпрос за БСП.\nСрастването на властта с партийното ръководство по целия властов механизъм в страната преди всичко създаде превратно отношение на хората към институциите на властта. Това превратно отношение е преди всичко в убеждението, че властта служи на партията. Когато партията падне от власт, както стана това в наши дни, властта ще служи на онази политическа сила, която се е добрала до нея.\nВ това е порочността на срастването на властта.\nЩо се отнася до непосредственото неудобство от подобно срастване, то е в практическото обезценяване на различните институции и властови механизми, което ги прави податливи на непрофесионални фактори и различни от националните интереси.\nСлед 10 ноември 1989 година БСП нямаше съзнанието за някакво принципно променяне на отношението си към властта. Наистина висшето партийно ръководство не направляваше дейността на правителството, но всички въпроси от принципен характер, както и движението на кадрите непосредствено след тази дата, изцяло бяха в зависимост от лидерите на БСП по това време.\nНещо повече, днес БСП не поставя публично и достатъчно ясно въпроса за това, че десетилетия наред тя беше се сраснала с властта и не е отричала тази практика като порочна, нито е посочвала пороците, породени от този факт в нашето обществено развитие.\nВ тази пасивност и нежелание да се постави ясно този въпрос пред обществеността се крие и една от психологическите причини в БСП да не се гледа с добро око на необходимостта от приватизация, от справедлива реституция, от преминаването на други икономически и обществени релси.\nНашата алтернатива на властта в България по време на промяната, а и след това, е една - властта е инструмент за осъществяване на един обществен договор в областта на политиката и управлението.\nВластта е практика в интерес на нацията, а не въпреки този интерес в полза на партийни или още по-частни интереси.\nВластта не е самоцел, тя не е неделима, тя е управленска дейност в обществото върху дадено споразумение между политическите сили и самото общество. Политическата природа на една или друга партия или група, която е поела отговорност на властта, не може да бъде основание за смяна на административния състав, за разстройство на стопанската прослойка, за преследване или мъст. Властта трябва да се освободи от идеологизацията и да се превърне в онова, заради което съществува - общностния интерес.\nТъкмо тази природа на властта я прави сменяема, тъкмо тя изисква от политиците коректно отношение към властовите институции и изразените в тях национални интереси.\nОсновни принципи, от които можем да се ръководим по отношение на властта, са:\n* властта не е самоцел, а инструмент за реализиране на политически ангажимент, одобрен от мнозинството в страната;\n* демократизъм на властта;\n* ясно разграничение между властта и администрацията в институционален и личностен план.\nКлючови термини в това отношение са:\n"несамоцелна власт", "демократична власт", "обществен договор", "програмна власт" и "програмно правителство"\n* закон за държавния служител;\n* привеждане на законодателството в съответствие с новата конституция;\n* законодателно развитие на механизма на смяната на властта;\n* закони за основните ведомства.\nВ сегашната обстановка е наложително да се поставя непрекъснато пред правителството и общественото мнение въпросът за програмата на правителството.\nНаред с това следва да се иска внасяне на законите за съответните ведомства (например този за Въоръжените сили и за отбраната), за да се гарантира реално поставяне на властта като политическа "шапка" на администрацията.\nИскане за ненамеса на правителството в администрацията, прекратяване на кадровия политически произвол в стопанската сфера.\n5. РАЗДЕЛЕНИЕТО НА ВЛАСТИТЕ И ПРОМЯНАТА\nФизическото разделение на властите в България започна с приемането на Конституцията. Възприетата система е парламентарна с президент като стабилизиращ конституционен фактор.\nЗамисълът е властите да са в относително равновесие, като взаимно се възпират и влизат в необходимо взаимодействие при осъществяване на държавната власт.\nСегашната управляваща сила - СДС (д) - среща в разделените власти препятствие в стремежа си да монополизира властта и да управлява "монократично". Сегашните властници се стремят към изнасяне на центъра на властта извън държавните институции, в Координационния си съвет, нещо като политбюро в новите условия.\nПоведението им в Народното събрание е основано на грубия диктат, оправдаван с всеоправдаващия според тях "антикомунизъм". Не може да се каже, че се осъществява парламентарен контрол.\nИзпълнителната власт тръгна и работи без програма. Намесва се брутално в администрацията и е движена от конюнктурни цели и потребности. Правителството твърде настойчиво избягва законодателното уреждане на мястото на централната власт в администрацията. Повишена е ролята на неотговорни фактори, като съветниците на премиера.\nСъдебната власт в началото на промяната беше подложена на прочистване по политически признак. Целта беше да се "декомунизира" или, както тогава се наричаше това, да се "деполитизира". Днес се правят опити да се реполитизира тя и да стане инструмент на "историческото отмъщение".\nТези опити деморализират значителна част от магистратурата и подронват устоите на крехката демокрация в страната.\nРазделението на властите е поставено под въпрос и срещу него се очертава тенденция на опасност от авторитарен режим.\nРазделянето на властите не е самоцел в демокрацията. То гарантира основните човешки права и публичните свободи.\nРазделените власти трябва да дават възможност за упражняване на държавната власт съгласно Конституцията и смяната й в резултат на свободни и демократични избори. Президентът и Конституционният съд следва да бъдат свободните арбитри на политическия процес. Те не са институции на текущата политика.\nПарламентът е предназначен да се превърне в мястото на намирането на развръзките на кризите, които сега се търсят във винаги новите избори, в "играта на избори".\nНалаганите днес волеви решения в парламента противоречат на основната властова идея на демокрацията - търсенето на баланс в посока на националния интерес по най-важните за страната въпроси.\nПарламентът, от една страна, следва да прави гражданите причастни на решаването на основните национални проблеми, а от друга, да осъществява ефективен парламентарен контрол, който да гарантира на гражданите непоклатимостта на демократичните порядки.\nПравителството трябва да бъде отговорно и отзивчиво към проблемите на нацията. То следва да осигури национално лидерство и в това отношение неговите програми и политически цели са от особено значение за демокрацията. Деполитизацията на силовите ведомства трябва да придобие необратим характер, а реполитизацията им да бъде категорично изключена. Нужен е широк обществен консенсус за тяхното извеждане от политическия процес и за въвеждане по законодателен път на вътрешноведомствени гаранции срещу произволни действия и злоупотреби с власт.\nКлюч за демократичност и правовост на държавата е независимостта на съдебната власт. Сама тя не би могла да постигне независимост. Нейната независимост е резултат от усилията на всички останали центрове на властта в страната.\nТака че националната перспектива на процеса на разделението на властите в промяната е да се придвижим от единовластие към реално, а не към формално (каквото е сега до голяма степен) тривластие.\nФилософията на промяната в сферата на разделението на властите в известна степен вече се осъществява. Новата Конституция, основана на това разделение, структурира публичното пространство и така ограничава държавната власт. От десетилетия насам за първи път се очертават контурите на юридически защитеното частно пространство, основа и израз на което е частната собственост. Това са основите на философията на гражданското общество.\nОСД предлага на БСП категорична и недвусмислена позиция в полза на индивидуалната свобода и на частната собственост. В правовата държава следва да има солидни гаранции в защита на частното пространство с равни възможности за изява и свободна реализация на всеки индивид.\nЗа социална справедливост не може да се говори там, където не е гарантирана индивидуалната свобода. В края на XX век гражданската свобода и правата (политически, културни, социални) не могат да бъдат разглеждани по друг начин освен като неделими.\nЕто защо ОСД предлага философията на гражданското общество, като по въпроса за властите настоява за стриктно придържане към ценностите и принципите на правовата държава, както и за гарантиране на човешкото достойнство чрез механизмите на социалната държава. Накратко - гражданско общество с правова, социална държава.\nРазделението на властите предполага недопускане на прекомерно натрупване на политическа, икономическа и социална власт в отделни лица и групи. Особено опасни са опитите да се рефеодализира публичната сфера чрез масмедиите. ОСД предлага на БСП да изисква въвеждане на антимонополни мерки по законодателен път за избягване на злоупотребите с власт.\nПолитическите принципи в сферата на разделението на властите са: конституционно и социално разделение на властите; отговорно и отзивчиво правителство; законите като творение на разума, а не едностранни волеви решения; парламентарен контрол; независимост и стабилност на съдебната власт; защитено частно пространство; съчетаване на индивидуалната свобода със социалната справедливост.\nКлючовите термини са изведени от принципите: "разделение на властите", "частно пространство", "обществен договор" и "индивидуална свобода и социална справедливост".\nЗаконодателните идеи засягат парламента, но могат да бъдат и нормативни изисквания към БСП в нейните документи и политическа практика:\nа) Предложения към законодателното тяло:\n* промени в Правилника за организация и дейност на Народното събрание като предпоставка за превръщане на парламента в национален форум за публични дискусии по реалните проблеми на страната;\n* законодателно регулиране на организацията на правителството и централната държавна администрация;\n* закони за националните масмедии, печата и правото на опровержение;\n* закон за религиозната свобода;\n* засилени санкции срещу злоупотребата с власт;\n* закони за защита на частното пространство и неприкосновеността на личността (Habeas corpus act);\n* законодателни текстове за несъвместимостите като система, гарантираща пресичането на злоупотребите с властта.\nб) Предложения за БСП:\n* преструктуриране на парламентарната фракция по посока на превръщането й в дееспособен политически организъм;\n* заемане на местата в ръководствата на парламентарните ръководства и комисии.\nКъм правителството още сега би следвало да се искат такива действия, които:\n* превръщат правителството в мотор, в двигател на промяната на обществото;\n* принуждават правителството да присъства при обсъждането на важни проблеми от обществения живот в парламента;\n* превръщат правителството в орган за национално лидерство по най-важните въпроси на страната;\n* да преустановят опасните рецидиви на прокурорска намеса в политическия живот в силно пристрастен стил, които премахват всякакви опити да се извърши реално резделение на властите в съгласие с Конституцията.\nСТАНОВИЩЕ "БЕЗ ЗАБЛУДИ, ИСТИНАТА ЗА БЪЛГАРСКИЯ ЗЕМЕДЕЛСКИ НАРОДЕН СЪЮЗИ МЯСТОТО МУ В ПОЛИТИЧЕСКИЯ ЖИВОТ НА НАШАТА СТРАНА В ЕДРИ ЩРИХИ" (ЧАСТ ШЕСТА), ПРЕДСТАВЕНО ОТ ЙОРДАН ВЕЛКОВ - ГОВОРИТЕЛ НА БЗНС "ВРАБЧА 1" С ПРЕДСЕДАТЕЛ ЙОРДАН ДУПАРИНОВ.\nДнес, когато се извърши честна историческа квалификация на миналото и съдейки обективно по всичко сторено за България, трябва определено да се приемат за достоен пример на гражданска доблест и смела защита на българските национални интереси ония неимоверни усилия на политическите дейци от кабинета на Муравиев да запазят нашата национална независимост и суверенитет във вече далечните драматични дни в началото на септември 1944 година.\nКраткото управление на това демократично правителство е време на голямо политическо мъжество и жертвоготовност на истинските български национални демократични сили в такъв тежък и съдбовен за Родината период.\nТози отчаян смел опит да се спасят съдбините на нашия народ от чужда комунистическа доминация в името на неговото свободно бъдеще са и трябва да бъдат образец за подражание на сегашните и бъдещите поколения, а и на българските политици и държавници.\nЗа зла участ на България тези достойни и страдални български политически мъже не успяват в своята отчаяна спасителна мисия поради страшното предателство на отечественофронтовските партии.\nНа 5 септември 1944 г. Съветският съюз изненадващо и едностранно обявява война, нарушава мирните договори и извършва брутална военна агресия срещу България. На 7 и 8 септември съветските войски започват да навлизат на наша територия. Те се установяват на линията Шумен - Варна и спират временно движението си навътре в страната, заемайки изчаквателна позиция...\nПрез нощта на 8 срещу 9 септември 1944 г. се извършва отечественофронтовският про-комунистически военен преврат с участието и дейната подкрепа на висши генералщабни и действащи армейски офицери.\nСформирано е първото правителство на Отечествения фронт с министър-председател Кимон Георгиев. След преврата се извършва и пълната съветска окупация на нашата страна.\nВсичко протича с главоломна бързина. Рано сутринта на 9 септември 1944 г. двамата регенти - княз Кирил и ген. Михов, третият - проф. Богдан Филов вече е подал оставка, под заплаха уволняват правителството на Муравиев и назначават официално новото отечественофронтовско правителство.\nСлед като правителството на Отечествения фронт е утвърдено от Регентския съвет, то уволнява регентите и назначава нови членове на съвета, а те са: проф. Венелин Ганев, Цветко Бобошевски и проф. Тодор Павлов.\nС престъпния отечественофронтовски комунистически преврат на 9 септември 1944 г. е свалено законното демократично правителство на Константин Муравиев, държавната власт в страната е узурпирана с чужда помощ след груба съветска военна агресия и незаконна намеса. Така на българския народ насилствено и брутално в продължение на 46 години е наложена комунистическата отечественофронтовска диктатура и тоталитарна казармена обществена система.\nТова е третият път, когато се прави опит БЗНС "Врабча 1" да спасява България от национална катастрофа, а и третият престъпен преврат срещу законно земеделско правителство. Участниците и в трите преврата са все едни и същи лица.\nЗапочва жестока кървава вакханалия и необуздан терор, пред които бледнеят средновековните Вартоломееви нощи. Ужасите, убийствата, насилията и грабежите са неописуеми. Счита се, че само в първите няколко дни след преврата са унищожени повече от 40 хиляди човешки живота, а по-нататък до края на 1944 година - броят на жертвите надхвърля 130 хиляди убити. Арестувани и са хвърлени по затвори и лагери още други десетки хиляди люде. Полицията е моментално и напълно разгромена, във войската също започват жестоки преследвания, физически насилия и масови убийства!\nСлед разбиването на затворите освен политическите затворници излизат на свобода и всички криминални престъпници. Излива се от черните подмоли на конспиративната и терористичната комунистическа репресивна организация и от вертепите на престъпния свят най-долнопробната пасмина, утайка и мръсотия на обществото, която залива цялата страна и я унищожава и покрива с невиждан ужас, кръв, насилия и незаличаващ се позор! Срещу българския народ, неговата интелигенция, издигнатите и заможните хора и политическия му ръководен елит се извършва истински зверски геноцид!\nПоставя се началото на необявената война от комунистическата партия срещу собствения й невъоръжен и напълно беззащитен народ!\nВ ония минали дни Отечественият фронт и неговото правителство представлява една многопартийна политическа коалиция, изцяло подчинена на комунистическата партия и включваща още БЗНС "Ал. Стамболийски" (Пладне), БРСДП, ПК "Звено", както и представители на Военния съюз, и други, обявили се за "независими" участници. През 1945 г. към Отечествения фронт се присъединява и Радикалната партия.\nОсновните традиционни масови демократични партии, забранени както и всички останали политически организации на 19 май 1934 г., като БЗНС "Врабча 1", Демократическа, Народна, Либерална, Демократичен сговор и Народно социално движение, са обявени за фашистки организации, поставени са извън закона и са забранени. Техните членове и съмшшленици са подложени на преследвания, мъчения, затвори и убийства без съд и присъди. Жестока житейска съдба очаква занапред монархисти, националисти, цанковисти, легионери, земеделци-врабчевци, демократи, народняци и либерали.\nДържавният акт на отечественофронтовското правителство, с който се обявява БЗНС "Врабча 1" за "фашистка противонародна" организация, се подписва и от д-р Г.М. Димитров (Гемето), а Наредбата-закон за Народния съд и правителственият документ за създаване на трудово-възпитателните общежития (ТВО), т.е. на лагерите за политическо въдворяване и физическо унищожение на политическите противници - и от отечественофронтовския министър Никола Петков.\nИзвършено е поредното предателство на БЗНС "Пладне” спрямо повалените им братя - земеделци от Врабча, и не само към тях, а към съдбата и националното дело на България! И това гнусно национално предателство на земеделците-пладненци, както и на другите комунистически съюзници, отблъсква със своята престъпност, откровен цинизъм и политическо вероломство!\nПо неумолимата ирония на съдбата възмездието падна с тежка сила както върху земеделците-пладненци, така и върху останалите жалки отечественофронтовски помагачи на комунистите. БКП по-късно безмилостно разгромява всички останали отечественофронтовски партии - БЗНС "Пладне", БРСДП, ПК "Звено", Радикалната партия и присъединилите\nсе към тях офицери от Военния съюз. Но за това по-нататък..!\nПрез септември 1944 г. д-р Г.М. Димитров се завръща от Кайро в България и заема поста на съюзния секретар на БЗНС "Александър Стамболийски".\nНай-напред, непосредствено след завръщането си, д-р Г.М. Димитров влиза в остър непримирим политически конфликт с комунистите и със съветските военни представители, след което, за да спаси живота си, той е принуден да напусне страната, изведен с помощта на англо-американски дипломати и с паспорт, подписан от министъра на вътрешните работи Антон Югов. Д-р Г.М. Димитров (Гемето) до смъртта си живя в изгнание и никога повече не се завърна в България. След неговото отстраняване комунистите наложиха и на 20 януари 1945 г. на този пост е избран Никола Петков.\nНа 24 ноември 1944 г. с Наредба-закон са създадени 4 върховни и 64 областни състава на "Народния" съд за съдене на виновниците за извършените престъпления спрямо българския народ за периода от 13 януари 1941 г. до 9 септември 1944 г., а на 1-9 декември 1944 г. започват заседанията им в София и в други големи градове на страната. Този жесток съдебен театър завърши с хиляди смъртни присъди и други с дългогодишен строг тъмничен затвор. Съдебните процеси разглеждат дела на 11 221 подсъдими, разстреляни са членовете на първия регентски съвет, целите състави на правителствата и на народните събрания за периода 1941-1944 г. (допуснати са много малки изключения), политици, журналисти, обикновени граждани и селяни. Малка България, всред всички победени страни във Втората световна война, държи зловещия и страшен рекорд но броя на смъртните присъди - 2 730 души, относително на големината на своето население!!?\nС настъпването на 1945 г. след първоначалните жестоки физически насилия и политически репресии, бавно и постепенно проявите на масовия терор стихват. За това допринася до известна степен и международният отзвук и намесата на западните представители на контролната съюзническа комисия, която се намира в страната до прекратяването на положението на война и сключването на мирен договор.\nОбаче в политическата област процесите се развиват с голяма динамика. Още в началото на 1945 г. се забелязват противоречия между и вътре в повечето отечественофронтовски партии. Техният източник е възникването и създаването на два политически центъра в отечественофронтовската коалиция, противопоставящи се и стоящи на различни и несъвпадащи политически позиции. Първият от тях - официалният прокомунистически - поддържа и провежда политическото схващане и позицията за създаването на народна демокрация от съветски комунистически тип; вторият - опозиционно-демократичният - е за изграждането на свободна демократична плуралистична система от западен тип.\nВ средата на лятото на 1945 г. политическият конфликт се задълбочава и в резултат на това се образува отечественофронтовска опозиция, сред която се откроява БЗНС със съюзен секретар Никола Петков.\nСлед деветосептемврийския преврат през 1944 г. политическото ръководство на БЗНС "Пладне", използвайки създалото се положение и предимство, се обявява при възстановяването на политическите партии за единствен БЗНС и оглавява всички земеделски дружби, включително и най-многобройните и масови първични организации на БЗНС "Врабча 1". Тази политическа спекулация е валидна и до днешни дни и усилено и успешно се използва като фалшификация от сегашните наследници на земеделците-пладняри в лицето на двете му крила - БЗНС "Никола Петков" и БЗНС (казионен или единен).\nВ отечественофронтовската политическа опозиция се включват още БРСДП (о), начело с Коста Лулчев, Радикалната партия (о) с лидери Михаил Стоенчев и Минчо Генов и независимите интелектуалци, групирани около проф. Петко Стоянов.\nВъзобновена е и политическата дейност на Демократическата партия под водачеството на известните тогава политици и общественици Никола Мушанов и Александър Гиргинов. Тази партия обаче не се включва в отечественофронтовската опозиция и остава да се изявява като самостоятелна опозиционна сила.\nДЕКЛАРАЦИЯ НА УЧАСТНИЦИТЕ В ПЪРВИЯ НАЦИОНАЛЕН ФЕРМЕРСКИ СЪБОР, ПРОВЕДЕН НА 26 И 27 ОКТОМВРИ 1992 Г. В ПЛОВДИВ ЗА ВЪЗСТАНОВЯВАНЕ НА НЯКОИ СЕЛСКОСТОПАНСКИ ТРАДИЦИИ В НАШЕТО ОБЩЕСТВО. Документът е адресиран до президента на Република България, до председателя на Министерския съвет, до Комисията по земеделие при Народното събрание, до Министерството на селскостопанското развитие, земеползването и възстановяването на поземлената собственост и до Съюза на частните земеделски стопани в България.\nНие, представителите на частните индивидуални, семейни, фамилни земеделски стопанства, земеделски сдружения, кооперации, агробизнес фирми, обслужващата сфера и селскостопанската наука и образование, събрани на Първия национален фермерски събор в чест на откриването на Полувисшия аграрен колеж към Висшя селскостопански институт в Пловдив, заявяваме:\nП О Д К Р Е П Я М Е:\n- усилията на Народното събрание, правителството на Република България и Министерството на селскостопанското развитие, земеползването и възстановяването на поземлената собственост, наричано по-долу "аграрното министерство", за възстановяване на правото на частна собственост върху земеделските земи и даване възможност на собствениците на земя сами да определят начина на използването й;\n- работата на аграрното министерство и областните управители за оптимизиране дейността на ликвидационните съвети, насочена към провеждане на текущите селскостопански задачи и прекратяване дейността на съществуващите в отрасъла стопански организационни структури;\n- дейността на аграрното министерство в рамките на програмата ФАР за изграждане на съвременна всестранна електронно-информационна система и мрежа от консултантски звена, с което ще подпомогне българските земеделски стопани и агробизнесмени при вземането на конкретни стопански решения;\n- усилията на правителството за запазване и увеличаване на квотите за износ на селскостопански стоки в страните от Европейската общност;\n- всички международни организации, представителства, фондове, фирми и експерти, които искрено желаят и работят за по-бързото и успешно привеждане на нашето земеделие от централно-планово в пазарно състояние.\n- незадоволителните грижи на правителството за овладяване и спиране на спада в производството на селскостопански продукти, респективно за повишаване на вътрешното потребителско търсене, за възстановяване на загубените през последните години външни пазари и създаване на необходимите финансови и икономически условия за развитие на отрасъла;\n- честото прилагане в управлението на отрасъла на административни мерки, имащи забранителен характер, от рода на регулиране на възпроизводството на говедовъдното и овцевъдното стадо чрез забрана на износа на женски животни, осигуряване суровина за родната кожарска и текстилна промишленост чрез забрана на износа на кожи и вълна, осигуряване на националните потребности от зърно и други селскостопански продукти чрез въвеждане на квоти за износ и др.;\n- неефективната борба на правителството срещу спекулата и корупцията, които при търговията със селскостопанска продукция вземат широки размери и превръщат земеделския производител в обект на непрекъснат грабеж и мародерство;\n- подхода на ръководството на аграрното министерство към отрасловите и браншовите професионални несиндикални организации (съюзи) като представители и защитници на интересите на свободния и независим земеделски производител и агробизнесмен, основан на принципа на тяхната пълна или частична изолация при вземането на важни за отрасъла, респективно за отделните браншове решения;\n- мудността на някои ликвидационни съвети при организиране изпълнението на текущите задачи, свързани с есенната сеитба, както и срещу безотговорното им отношение към племенните животни от основните стада, с които си действия сериозно застрашават възпроизводството на растителните и животинските ресурси в отрасъла;\n- решението на министрите на търговията от Европейската общност за намаляване на българския износ на селскостопанска продукция за общността, защото въпреки че уважаваме стремежа им да защитят, интересите на своите фермери, ние сме убедени, че такива решения противоречат на необходимостта от развиване на търговските връзки със страните от Източна Европа.\nПравителството на Република България да разработи цялостна концепция и конкретна програма за ускорено и ефективно развитие на земеделието, на отделните му подотрасли и на свързаната с тях преработвателна промишленост. Поземлената реформа, свързана с възстановяване правото на частна собственост върху земеделските земи, да остане като фундамент на аграрната реформа, но успоредно с нея да се осигурят необходимите условия и достатъчно гаранции за икономическа реализация на тази собственост. Без тях няма и не може да се постигне желаната по-висока мотивация на труда, влаган в аграрната сфера, а това неминуемо ще доведе до забавяне на изграждането и успешното функциониране на новите организационни стопански структури (частните земеделски стопанства, различните видове сдружения и кооперации като обединения на частни стопани и др.). Защото собствеността, каквато и да е тя, и особено собствеността върху земята, освен свобода и независимост носи на собственика още и грижата, и високата отговорност за нейното най-пълноценно използване. В този смисъл:\n1. Общинските поземлени комисии да ускорят връщането на земята на техните собственици и да не допускат ежегодно разместване на площи земеделски земи, върху които е извършен предварителен въвод на собственици, а да се стремят да запазят този въвод във владение валиден и след изготвяне на плановете за земеразделяне.\n2. Да започне и се ускори оземляването на безимотните и малоимотните граждани, желаещи да работят в селското стопанство за сметка на общинския и държавния поземлен фонд, до окончателното изясняване на които гражданите да бъдат временно въведени във владение.\n3. Ликвидационните съвети да ускорят разграждането на сегашните одържавени и деформирани ТКЗС, с което ще разчистят пространството за създаване на различни видове нови земеделски стопанства - частни ферми, обслужващи земеделски сдружения, малки производствени земеделски кооперации. Бързо да се извържши оценката и разпределението на имуществото на ТКЗС и да се формират дяловете на правоимащите. Съдилищата да започнат, а там, където са започнали, да продължат да регистрират земеделски сдружения за обслужване (изкупуване, снабдяване, преработка, търговия, механизирани и други услуги и пр.), за създаването на които не са необходими документи за възстановена собственост върху земеделските земи, а е нужно само доброволното желание на бъдещите собственици на земя.\n4. Задълженията на подлежащите на ликвидация ТКЗС, земеделски кооперации и други селскостопански структури по смисъла на ЗСПЗЗ да бъдат трансформирани в държавен дълг, вместо да бъдат изплащани чрез разпродажба на подлежащото на разпределение между членовете и собствениците на земя имущество.\n5. Правителството да въведе социално гарантирани минимални изкупни цени и съответната им актуализация според ръста на инфлацията и на производствените разходи за някои основни селскостопански продукти (хлебно и фуражно зърно, месо и някои месни продукти, мляко и някои млечни продукти, захарно цвекло, слънчоглед), като обезпечи тяхното изкупуване в определени граници.\n6. Правителството да преустанови практиката за въвеждане на забранителни режими и определяне на квоти за износ на селскостопанска продукция. Вместо това да предоставя на производителите ежегодно информация за нуждите на държавата от основни селскостопански продукти за вътрешния и външния пазар и да поеме своята отговорност за ефективната реализация на тези продукти. По този начин правителството ще подпомогне и улесни в значителна степен намиращите се в момента в пълна неяснота и несигурност фермери при изграждането на техните производствени програми. В случаите на наложително ограничаване на износа, с цел осигуряване балансите на страната с отделни селскостопански стоки, правителството да компенсира производителите чрез субсидиране на цените до тези, които биха получили при съответния износ.\n7. Да се установят и поддържат обосновани надбавки за изкупена селскостопанска продукция от планински и полупланински райони.\n8. Да се въведе траен преференциален кредитен режим за земеделските стопани и значително намалена лихва. При кредити за оборотни средства лихвата да бъде 5-6 на сто, а за капиталовложения - 4-10 на сто, при срок за възвращаемост, съобразен с особеностите на отделните категории инвестиции (трайни насаждения, селскостопанска техника, сгради и др.). Като източник на кредитни ресурси за преференциално подпомагане на селското стопанство освен държавния бюджет и левовата равностойност на чуждестранните помощи, би могъл да бъде и специализиран фонд, набиран от отчисления на печалбата на фирми и сдружения, ползващи селскостопански продукти (изкупуване, преработка, търговия), както и постъпления от покупко-продажба на земи и от предоставени земи за неселскостопански цели.\n9. Правителството да подготви и внесе за обсъждане и приемане от Народното събрание на законопроект за създаване на облекчени условия за участие на земеделските стопани (при тяхно желание) в приватизацията на държавните животновъдни комплекси, машинно-тракторни станции, предприятия за ремонт на селскостопанска техника, хидромелиоративните съоръжения, предприятията на хранително-вкусовата промишленост и др., имащи производствена и технологична връзка със земеделието и животновъдството.\n10. При сегашните неблагоприятни за нас външни пазари за голяма част от земеделските продукти усилията на правителството да се насочат към стабилизиране на съществуващите и разкриване на нови, възможно по-изгодни пазари в повече страни на Европа и света.\n11. Правителството да разработи и приеме специална дългосрочна програма за обновление и развитие на инфраструктурата на българското село, респективно за решаване на неговите демографски проблеми. Защото и най-правилно проведената поземлена реформа, и най-благоприятните икономически условия за земеделие не биха дали добър резултат, ако отсъства най-важният фактор - човекът.


След решението на Съда на ЕС за влоговете в КТБ: Какво ще тълкуват върховните съдии у нас? – DeFakto.bg\nHome / Законът / След решението на Съда на ЕС за влоговете в КТБ: Какво ще тълкуват върховните съдии у нас?\nDe Fakto 05.10.2018\tЗаконът, Избрано Напишете коментар 2,573 Прегледа\nКлючовото решение на Съда на ЕС, свързано с изплащането на гарантираните влогове (на вложителите на КТБ) конкретно и нарушенията на правото на ЕС принципно, „размразява“ спряно заради него съвместно тълкувателно дело на двете върховни съдилища у нас – ВАС и ВКС. Очакванията са то да бъде възобновено и, съответно, приключено със съответното тълкувателно постановление.\nЛюбопитното е какво точно ще тълкуват върховните съдии при положение, че докато делото беше спряно, част от поставените проблеми бяха решени и законодателно – с последните промени в Административнопроцесуалния кодекс (АПК).\nИма какво, отговаряха днес магистрати на тези питания на Де факто.\nТемата, безспорно, буни интереса най-вече поради свързаността си с КТБ, възможността вложителите да търсят сметка за задържането на парите им там близо половин година преди да се изплатят гарантираните влогове, както и започналите съдебни производства у нас. Свързаността бе пряка – преюдициалното запитване до Люксембург бе на базата на дело, заведено пред Административен съд-Варна от вложителя в КТБ Николай Кантарев. А съдът на ЕС много ясно и категорично обяви, че правилата на специалната евродиректива „не допускат, от една страна, национално законодателство, съгласно което установяването на неналичността на депозитите зависи от неплатежоспособността на кредитната институция и от отнемането на нейния банков лиценз, и от друга страна, отклоняване от предвидените от тези разпоредби срокове за установяване на неналичността и за изплащане на депозитите по съображение, че е необходимо кредитната институция да бъде поставена под специален надзор„. С други думи, че правото на ЕС е било нарушено, и то съществено. Но въпросите за специалния процесуален ред за търсене на правата се решават автономно от държавите-членки, подчерта СЕС.\nДотук – добре. А нататък?\nОще през 2015 г. по искане на Висшия адвокатски съвет бе образувано съвместното тълкувателно дело на ВАС (Първа и Втора колегии) и ВКС (Търговска и Гражданска колегии) именно по реализирането на отговорността за нарушения на правото на ЕС. Тогава адвокатите се позоваха на съдийския разнобой по кой закон следва да се предявяват тези искове – по Закона за отговорността на държавата и общините за вреди (ЗОДОВ) или по Закона за задълженията и договорите (ЗЗД), по който предварително се внася 4 % такса от цената на иска. Настояха и за яснота за компетентния съд – административния или гражданския.\nСлед прередактиране питанията бяха обединени и въпросът стана един: „По кой процесуален ред и от кой съд следва да се разгледа искът за отговорността на държавата за вреди, причинени от нарушение на правото на ЕС?”.\nЗа докладчици по съвместното тълкувателно дело бяха определени Атанаска Дишева от страна на ВАС и Геника Михайлова от страна на ВКС. А в специално формирана комисия по казуса влязоха и съдиите Борис Илиев, Светлана Борисова, Благовеста Липчева и Петя Хорозова. На 9 март 2017 г. обаче делото бе спряно в изчакване на произнасянето на Съда на ЕС. А това тълкуване е важно, за да имат гражданите сигурност, че исковете им няма да бъдат отхвърлени или подхвърляни на формални основания. Както неведнъж вече се случи с вложители на КТБ.\nМеждувременно обаче някои неща се промениха. Един от определените докладчици – Атанаска Дишева, стана член на ВСС и вече няма как да е докладчик. Но това не е фатално – ще се определи друг, стигне ли се дотам.\nРешението в АПК\nПо-същественото е, че последните промени в АПК най-после уредиха въпроса за търсене на отговорност за нарушение на правото на ЕС. След поправките там вече се казва, че освен за вреди, причинени от незаконосъобразни актове, действия или бездействия на административни органи и длъжностни лица, се търси отговорност и за „актове, очевидно нарушаващи правото на Европейския съюз“ (чл. 203). А, по този текст, това става очевидно по реда на ЗОДОВ. Конкретно в АПК пише, че за неуредените въпроси за имуществената отговорност се прилагат разпоредбите на ЗОДОВ, на Закона за изпълнение на наказанията и задържането под стража, както и стандартите на извъндоговорната отговорност на държавата за нарушаване правото на Европейския съюз (добавката тук е за извъндоговорната отговорност).\nТака поне част от зададения въпрос по съвместното тълкувателно дело на ВАС и ВКС изглежда решен в полза на Закона за отговорността на държавата.\nНо не и другата – за компетентния съд и именно по нея споровете са налични и съществени, подсказват магистрати.\nТук тепърва двете върховни съдилища ще умуват кога искът за нарушаване на правото на ЕС ще е подсъден на общия или на административния съд. И – явно – детайлно ще уточняват хипотези, според конкретния орган, от който се търсят обезщетенията за вреди.\nА целият процес ще се отприщи едва след възобновяване на тълкувателното дело, определянето на нов докладчик от страна на ВАС и т.н. Надеждите все пак тълкувателното постановление да излезе в обозримия времеви хоризонт.\nПредишна За шест месеца в затвора след рекордни 3, 55 промила в кръвта на волана\nСледваща В „Държавен вестник“: Вещите лица ще вземат повече пари, от догодина


LipoPhytol / ЛипоФитол, за балансиране нивата на серумния холестерол, 15 сашета х 5 гр.\nMarvi.bg » Хранителни добавки » Болести на обмяната » Други\nНатурална формула за балансиране нивата на серумния холестерол.\nАктивна съставка - екстракт от борови шишарки.\nПонижава нивата на "лошия" LDL холестерол.\nПредпазва здравето на артериите /не допуска натрупване на плаки/.\nПо патентована технология.\nИзсипете съдържанието на едно саше в чаша и напълнете с вода (не е необходимо водата да е гореща). Разбъркайте докато се разтвори.\nПрепоръчителна дневна доза 1 саше. При силно завишени нива на холестерола да се приемат по 2 сашета дневно.\nДа нес епревишава максимално допустимата дневна доза от 2 сашета (3 г растителни стероли).\nСъдържание в 1 саше LIPOPHYTOL:\n1,5 г микрокапсулирани растителни борови стероли = LipoPhytol 2,1 г\nПомощни вещества: Малтодекстрин, декстроза, бетакаротен, аромат лайм. Максимално-допустимата дневна доза от две сашета съдържа 3 г микрокапсулирани растителни борови стероли.\nНай-добър ефект след 8 седмици употреба.\nПоради липса на изследвания, не се препоръчва да се приема от бременни и кърмещи жени и деца на възраст под 5 години. Пациенти, приемащи лекарства за понижаване на серумния холестерол, трябва да приемат продукта под медицинско наблюдение.\nВ оригинална опаковка, на сухо и защитено от светлина място, при температура до 25 градуса.\nПродукта "LipoPhytol / ЛипоФитол, за балансиране нивата на серумния холестерол, 15 сашета х 5 гр." не е коментиран.


4 лесни домашни рецепти за възстановяване здравето на косата | Косопад\nКакто цялото ни тяло, така и косата е изложена на множество фактори, които я карат да загуби блясъка и здравия си вид.\nЗа щастие, има много решения, които можем да приложим, при това домашни и напълно достъпни за всяка жена.\nСлънцето, вятърът, неправилната грижа, прекаляването със сешоара и пресата са някои от факторите, които изтощават косата. Нека разгледаме обаче няколко природни решения, за да върнем здравето на косата си:\nСъдържа мастни киселини, антиоксиданти и витамин Е, които го превръщат в перфектното средство, което ще направи косата ви по- красива и от преди.\n-Нанесете върху скалпа и масажирайте няколко минути.\n-Завийте косата си с кърпа и оставете да действа поне половин час.\n-След това си измийте косата и повтаряйте процедурата веднъж седмично. Ще постигнете прекрасни резултати.\n3 Шампоан от яйце\nЯйцето помага косата ви да си върне естествения блясък. Може да го нанесете директно или да го смесите с шампоана си. Оставете да действа 20 минути и измийте косата си.\nВитамините, есенциалните мастни киселини и минералите, които съдържа авокадото, го превръщат в перфектния съюзник за вашата коса. Използвайте меката част и я намачкайте, като й добавите малко зехтин или комбинирайте с яйце и кокосово мляко. Ако оставите да действа един час и го прилагате веднъж седмично, косата ви отново ще е хидратирана, здрава и гъвкава.\nМоже да използвате директно меката част на листото и да я нанесете в корените или да го използвате под формата на маска, като смесите четири лъжици алое вера с половин кокосово масло и три с кисело мляко.\n12. юни 2016 10:51:58 от Надя Колева


Германски експерт: Модерните двигатели са много по-взискателни към горивата - Авто - inews.bg\n21.05.2018 19:50 София 19°C\nГермански експерт: Модерните двигатели са много по-взискателни към горивата\nДаунсайзингът и еконормите са най-голямото предизвикателство днес, казва Валерия Лорети\nпо статията работи: Кристиан Костурков | 13.06.2017 | 12:25 0\nВ последните 1-2 десетилетия автомобилостроенето започна да се развива доста бурно. Което в пълна сила се отнася и до най-важния компонент на една кола – двигателят. От една страна процесът се движи от желанието на производителите, предизвикано от изискванията на шофьорите, те да стават още по-динамични, а в същото време и икономични. От друга страна развитието на технологиите в моторите на колите се тласка и от новите и все по-строги екологични изисквания. Всичко това доведе до сериозни и осезаеми от всеки шофьор промени под предния капак на автомобилите, а като цяло и на поведението им на пътя.\nЕволюцията на двигателите с вътрешно горене обаче не е единственото нещо, което се случва в тази индустрия. Самото въвеждане на най-съвременните технологии в двигателите води и до доста по-високи изисквания към горивата, с които те работят. Това стана ясно от думите на д-р Валерия Лорети, която разработва новите и адекватни на съвремието бензини и дизели в технологичния център на Shell Global Solutions в Хамбург. "Горивата се променят във времето", отбеляза тя. И даде пример с конкретни автомобили. Единият е произвежданият през 60-те години на миналия век Ford Anglia. Става въпрос за компактна кола, която е оборудвана с 1-литров бензинов двигател. Мощността му е била 36 конски сили. Неговият аналог в наши дни е Ford Fiesta – също представител на компактния градски клас и също използващ еднолитров бензинов двигател. Разликата обаче е, че при съвременната кола неговата мощност вече е 140 к.с. "Именно поради тази причина горивата през тези повече от 50 години няма как да останат същите. Те, както и двигателите, непрекъснато търпят развитие", отбеляза д-р Лорети.\nShellЕкспертът обясни, че т.нар. даунсайзинг, т.е. вграждането на двигатели с все по-малка кубатура, но с по-голяма мощност, в съчетание с налагането на все по-високи екологични норми, което пък води до по-нисък разход на гориво и по-малко изхвърляни вредни газове, няма как да остави без развитие и самите горива. От друга страна, за да се постигне всичко това, новите съвременни двигатели имат нужда да работят с такива бензини и дизели, които да се преборят с предизвикателствата, предизвиквани от даунсайзинга. Като например повишаването на температурата на мотора, триенето, нагарите и отлаганията от горивото и т.н. А всичко това няма как да се постигне без адекватно на съвремието гориво, обясни д-р Лорети по време на представянето на третото поколение на премиум бензините и дизелите Shell V-Power, които вече са нашия пазар. Любопитен факт е, че България е третата държава след Великобритания и Холандия, в която те се предлагат.\nСпоред думите на експерта висококачествените горива, използващи съвременни технологии и добавки са полезни не само за най-новите двигатели, но и за по-остарелите. Чрез използването им се подобрява значително работата на навъртелите десетки и стотици хиляди километри мотори. Което е било доказано и от направените тестове. След сипването на бензин или дизел от най-новото поколение и управлението на автомобилите единствено с такива, извършените тестове в реални условия са показали, че нагарите и отлаганията по двигателите са намалели значително. Благодарение на което пък самите те са станали по-ефективни, възстановили са голяма част от първоначалните си характеристики, а самите шофьори на тези коли са установили, че те се движат по-динамично, не е имало загуба на мощност, а и шумовете са намалели, обясни д-р Лорети.


ЗЪБНИ ИМПЛАНТИ И ПЕРИИМПЛАНТИТ - DentaTime\nНачалоНовиниЗЪБНИ ИМПЛАНТИ И ПЕРИИМПЛАНТИТ\n31/05/2019 in Новини 1 0 0\nС увеличаването на обема на конвенционалната зъбна имплантология, все повече нарастват предизвикателствата пред пациентите избрали двучастови, класически зъбни импланти, като заместители за липсващи зъби. Разнообразни са и проблемите, с които се сблъскват и имплантолозите по отношение на едно сравнително ново и неприятно заболяване свързано с поставянето на двучастови зъбни импланти – периимплантит.\nСпоред различни международни стоматологични изследвания, през последните години между 10% и 35 % от имплантите в период от 5 до 10 години от поставяне са били засегнати от това заболяване. Това прави и предварителната детайлна консултация преди избор на имплантологично лечение изключително важна, поради факта, че те не са подходящи за всеки един клиничен случай.\nПериимплантитът представлява необратимо възпалително заболяване на твърдите и меки тъканите обграждащи денталния конвенционален двучастов зъбен имплант. Свързва се с поставянето на двучастови импланти, при пациенти, при които от самото начало не са били налице подходящи условия за добра интеграция между зъбния имплант и костта или са настъпили фактори, пряко свързани с последващата лоша зъбна хигиена, които са довели до усложнения и до това сериозно състояние.\nИзвестни са 4 основни стадия на периимплантит в зависимост от дълбочината на костния джоб и размера за загуба на кост около импланта. Периимплантитът се изразява най-вече в костна резорбция-загуба на кост около импланта, намалена остеоинтеграция, оформяне на костни джобове и гнойна секреция.\nНачалната форма на периимплантит е перимукозит,при който се наблюдава възпаление на венеца, който е зачервен, увеличен и има наличие на секреция. При най-тежката форма на периимплантит може да се стигне дори до загуба на импланта.\nОсновните рисковите фактори, които могат да доведат до това заболяване са следните:\nграпава повърхност на двучатовия имплант,която предразполага към задържането на плака и бактерии\nлоша хигиена след имплантирането\nпушене при пациенти с импланти\nпредишни пародонтални заболявания\nлоши контакти между корона и зъби\nостатъци от цимент около импланта\nТерапията на периимплантита е изключително сложен процес и се провежда в няколко етапа. Като се вземат предвид различните причини за заболяването, лечението се базира на комбинация от системно приложение на антибиотици и някои хирургически и нехирургически методи. Важно е да се отбележи, че всяко лечение на периимплантит е трудно и успехът и клиничните резултати са несигурни. Най-общо целта е една – да се премахнат бактериите от джоба около импланта. Често се използва химично и механично почистване със специални накрайници за ултразвук или лазер,заглаждане на повърхността на двучастовия имплант и обща антимикробна терапия. От изключителна важност са общото подобряване на хигиенните навици и коригиране на оклузията.\nОпасността от периимплантит в никакъв случай не означава, че не трябва да се използват двучастови класически импланти. Важно да отбележим е, че те са подходящи за определен вид пациенти и именно ролята на оптиния имплантолог е ключова, за правилното определяне, извършване и проследяване на избора и цялостния процес на имплантологичното лечение.\nВ клиника Дентатайм предлагаме лечение както с двучастови, конвенционални импланти, така и с швейцарски, базални едночастови зъбни импланти, които имат редица предимства по отношение на превенцията на периимплантит при рискови пациенти. Нашият екип отделя изключително внимание на предварителната консултация с пациента ипредоставената ортопантомография (панорамна снимка) по отношение на препоръката за вида на имплантите, които да се използват в имплантологичното лечение. Всички имплантирани пациенти се проследяват в отделните етапи на тяхното лечение.\nВижте повече за видовете зъбни импланти и предлаганите в нашата клиника имплантологични лечения в секция Имплантология.\nСледете нашия блог тукза още новини от водещите практики и техники в съвременната дентална медицина. Следвайте ни също и във Facebook.\nTags: Базални имплантиимплантологияпериимплантит


Продава 2-СТАЕН, гр. Велико Търново, Бузлуджа в Aпартаменти в гр. Велико Търново - ID27764255 — Bazar.bg\nгр. Велико Търново, Бузлуджа Публикувана/обновена днес в 09:30 ч.\nАгенция SUPER ИМОТИ: www.superimoti.bg Имаме удоволствието да предложим за продажба южен двустаен апартамент в добре устроения квартал Бузлуджа, непосредствено до парк, училище и магазини. Кварталът предлага добра инфраструктура и редовен градски транспорт. Жилището е основно ремонтирано: с ПВЦ дограма, подови настилки от ламинран паркет и гранитогрес, нов сервизен възел, модерна кухня, нови мебели и уреди, интериорни врати и входна блиндирана. Състои се от дневна с кухненска част, спалня-хол, баня с тоалетна, коридор и тераса. Към жилището има избено помещение. Имотът се отоплява с климатик. Продава се обзаведено. ...За повече информация свържете се с нас и цитирайте референтния номер на имота. Моля, кажете, че сте видeли обявата в този сайт. Референтен номер: VT 81492 Тел: 0882638421, 062588608 Отговорен брокер: Ана Николова\nПродава 2-СТАЕН, гр. Велико Търново, Бузлуджа гр. Велико Търново, Бузлуджа днес 110 000 €\nПродава 2-СТАЕН, гр. Велико Търново, Бузлуджа гр. Велико Търново, Бузлуджа днес 34 500 €\nПродава 2-СТАЕН, гр. Велико Търново, Бузлуджа гр. Велико Търново, Бузлуджа днес 45 302 €\nПродава 2-СТАЕН, гр. Велико Търново, Бузлуджа гр. Велико Търново, Бузлуджа вчера 31 000 €\nПродава 2-СТАЕН, гр. Велико Търново, Бузлуджа гр. Велико Търново, Бузлуджа вчера 36 300 €\nПродава 2-СТАЕН, гр. Велико Търново, Бузлуджа гр. Велико Търново, Бузлуджа вчера 70 000 лв\nПродава 2-СТАЕН, гр. Велико Търново, Бузлуджа гр. Велико Търново, Бузлуджа вчера 34 500 €\nПродава 2-СТАЕН, гр. Велико Търново, Бузлуджа гр. Велико Търново, Бузлуджа вчера 42 000 €\nПродава 2-СТАЕН, гр. Велико Търново, Бузлуджа гр. Велико Търново, Бузлуджа вчера 39 300 €\nПродава 2-СТАЕН, гр. Велико Търново, Бузлуджа 34 500 €


Слави вече не е "любимецът" на жълтата преса - Скандално\nЗаради нисък рейтинг и затъпяване\nМедийни специалисти разкриха, че в последния месец рейтингът на Слави Трифонов и неговото предаване е спаднал още повече. Ситуацията заплашвала да стане критична, защото въпреки железните си договори с бТВ, шефовете на телевизията започнали все по – често да отправят въздебелички намеци да се стегне и да влиза в правия път.\nОсновното доказателство за липсата на интерес към действията на Дългия било изключително заниженото внимание на жълтата преса към неговата особа. Въпреки безспорната популярност, която все още има, изданията вече почти не се интересували от това какво прави и напоследък пишели само и единствено за предстоящата му сватба с танцьорката Мартина Огнянова.\nСлави Трифонов и Мартина Огнянова\nНай – важните причини за ниският рейтинг са ясни на всички. Това са все по – затъпяващото му предаване „Шоуто на Слави”, което се гледа по навик най – вече в малките населени места. Популярното риалити шоу „ВИП Брадър” пък се оказал последният пирон в ковчега на мъртвеца, защото масата предпочитала да гледа простотиите на Черната Златка и тризначките, отколкото изтъканите лафове на водещия от Учиндол.\nСамият Слави Трифонов отначало се радвал, че жълтурите спрели да се интересуват толкова много от личността му, но напоследък започнал все повече да се притеснява, че никой нищо не коментира по отношение на неговото флагманско предаване. Защото дори и противниците на клюкарските издания не могат да отрекат, че те са най – точното мерило за популярността на каквото и да било.


АФЕРА.БГ | ОКАЗА СЕ, ЧЕ ПРИЛЕПИТЕ ЛЕТЯТ КОНТРОЛИРАНО. ПО РАЗПИСАНИЕ И ГРАФИК. АКО НЯКОЙ КАЖЕ, ЧЕ УХАНСКИЯ ПРИЛЕП, ДЕТО ГО ЯЛИ ПО ПАЗАРИТЕ КИТАЙЦИТЕ, Е ДОНЕСЪЛ ОНОВА НЕЩО, ЗНАЧИ Е ИЗПАДНАЛ ОТ КЛАС!\nПубликувано на 10.03.2022 / 16:38\nОКАЗА СЕ, ЧЕ ПРИЛЕПИТЕ ЛЕТЯТ КОНТРОЛИРАНО. ПО РАЗПИСАНИЕ И ГРАФИК. АКО НЯКОЙ КАЖЕ, ЧЕ УХАНСКИЯ ПРИЛЕП, ДЕТО ГО ЯЛИ ПО ПАЗАРИТЕ КИТАЙЦИТЕ, Е ДОНЕСЪЛ ОНОВА НЕЩО, ЗНАЧИ Е ИЗПАДНАЛ ОТ КЛАС!\n“ОКАЗА СЕ, ЧЕ ПРИЛЕПИТЕ ЛЕТЯТ КОНТРОЛИРАНО. ПО РАЗПИСАНИЕ И ГРАФИК. АКО НЯКОЙ КАЖЕ, ЧЕ УХАНСКИЯ ПРИЛЕП, ДЕТО ГО ЯЛИ ПО ПАЗАРИТЕ КИТАЙЦИТЕ, Е ДОНЕСЪЛ ОНОВА НЕЩО, ЗНАЧИ Е ИЗПАДНАЛ ОТ КЛАС!”\nкъде ли е създаден вируса и пуснат в Китай за проба ?\n11.03.2022 в 0:20\nПочти всеки по Света е хванал по една тенджера и бърка в нея някакви смъртоносни бактериологични говна !!!\nКъде за война,къде за ядене,къде за масова стерилизация …джуркат и хич не им пука…\nС една дума, завря от идиоти-алхимици,учени-убийци и келеши желаещи да са гургорбашии-собственици на Света и т.н. !\nТе същите, се скъсват да подписват всякакви забрани и заклеймяват разработването на биологичните бомби в какъвто и да е формат ?!\nДемек,против са …\nНе им вярвайте-правят се на умрели лисици !!!\nПълни 100%-ови лицемери !!!!!!!!!!!!!!!!!!!!!!!!!!!!!!!!!!\nЕй,говньовци скапани от разни сзота ,лаборанти -заразители,маясилни израстъци на гъза на човешкия род,слуги на Дявола и най-вече на Дванадесетопръстника си … !!!\nЧуйте сега,да ви каже бачо ви Кольо- Една Гаранция има и тя е ,че ви идва времето !!!!!!!!!!!!!!\nКак ще стане ли ?!\nАми по най-логичния начин- вие сами ще се преебете …\nОт много тарикатлък, сте забравили да се пазите ЕФЕКТИВНО,бе-\n1. Разпознаваеми сте вече !\n2. Вследствие на ТОВА сте частично ,даже изцяло ПРЕДВИДИМИ!\n3. Ще изтровите собствените си пазачи!\nТова е неизбежно, дори те да са биороботи …\nИ ще кацнете ,прилепчета мои,Батманчетата ми …право в ръчичките на най-изтормозената ,озлобена част от Човечеството !!!\nАко ще накрая да са останали само трима,няма никакво значение …\nНО… тука има една малка подробност,да я знаете -мъките ви ще са не само Адови ,но и безкрайни ,защото никой ,ама никой,няма да бърза за никъде… Нали помните,какво пише на едно място ?!\nНай-после ще получите всички полагаеми ви се усещания, в условията на бленуваната от вас ВЕЧНОСТ ,заради която направихте толкова престъпления -Т.е. ВЕЧНИ МЪКИ в пържолника …\nНяма оттърване !\nДо Трезвен: Вчера една мисирка питаше един директор на фирма (ако не се лъжа Калиакра- -Георги Веселинов), та тоя рече, че цената се вдигала заради войната!? Ма ,тоя голем ясновидец ша излези! Щото преди7 месеца никой не е и сънувал война. Настъпи времето на спекулантите и тепърва идват чудесата!\nА днес кокорчо обяснявяше че нямало никаква забрана за ИЗНОСА на зърно от България. Щото производителите искали да изнасят.\nАз ли съм наѝ-тъпия, като намирам за логично на фона на задаващия се глад, да НЕ се изнася зърното? Като Русия, Сърбия, Унгария и други ? Напечатана хартия ли ще дъвчем?\nА и се разбра, че Justкиро очаквал кинти от ЕЮто за бежанците (както предположих в коментар днес), ама дали ще се отвори парашута?\nКогато Господ е раздавал акъл, тия са си чесали дупките из харвардско….\n11.03.2022 в 1:10\nСлед като на населението на България си харесва да живее в краварска колония и да робува на тъпи джендъри, избира 32 г. българоубийци, в крайна сметка защо пък да не получи божиите наказания, които заслужава?\n10.03.2022 в 20:21\n„Защо ни е този свят, ако в него я няма Русия“, казва руският президент неотдавна.\nХайде сега обяснете на Кирил какво означава това…\nВсички така наречени диктатори са били отравяни – Наполеон, Хитлер, Сталин няма друг изход. Всички са били с мисия но са платили цената. Няма как да ги съдим. Не е наша работа. Само Бог решава.\nХайде аз пак да кажа – Защо трябва да ми пука за краварското подобие на свят, ако в него няма България и българи?\nОт сглобени държави направиха нации, а ние една от най древните нации сме готови да си продадем вярата писмеността религията държавата децата си и всичко за да угодим на никой. Не го разбирам.\nКакво предлагаш да направим?\nАз мога да ви напомня да следвате това което са казали мъдрите хора. Първо избягвайте ПЛАЗМЯГ – седемте смъртни гряха – похот, лакомия, алчност, завист, мързел, яд, горделивост. Следват десетте божи заповеди които никой не спазва и след това завета на цветните лъчи на светлината формулирани от Беинса Дуно. Мога да поясня но едва ли някой го интересува\nСлънчогледа следва слънцето което изгрява винаги от една и съща посока. Нашите им се изкривиха вратовете и писалките да следват посоката на това което им носи облаги. Голямо падение.\nНашето слънце са наште родители деца внуци варя любов това е.\nУкрайна 2022 в една снимка.\nТова не е фотошоп, нито фейк, нито измислица на руската пропаганда.\nА ето още и едно видео https://t.me/boris_rozhin/30553\nЗаснета на територии, контролирана от бандата на Зеленски.\nУмишлено такава „великолепна композиция“, разбира се, е невъзможно да се измисли.\nНяма да сбъркам, ако предположа, че ще стане мем.\nИ това е само началото. Идеолозите и извършителите на тези престъпления срещу човечеството, наречени пандемия и ваксинация ще бъдат тотално разобличени, я след това и подведени под отговорност, малко след като и в щатите се разместят пластовете…\n10.03.2022 в 19:26\nСпомняте ли си Лукашенко в началото на Пландемията заяви че знае и ще дойде време да каже много неща за НЕЯ!?!?!? Западняците тогава Пощуряха и две години атакуваха Властта му!!!Е…това Време дойде и сега ГОВОРИТЬ РУСИЯ!!!\n10.03.2022 в 19:14\nБаѝ Антъни ще идва ли скоро на по едно кафе с генерал Яко Ще Се Мре??\nБаѝ шиле ще организира веселата част.\nПразнуване на наближаващата 2-годишнина на Ковидиотизма. Ъпгреѝдван официално в доктринен био-тероризъм\nОгромен скандал в САЩ – 10 март 2022\nВиктория Нюланд вярно е глуповата лелка…\nВярно ли е, че Венецуела е отказала да продава петрол на САЩ?\nАаааа,то за Мадуро е ясно-поискал първо да се извинят и да върнат всичко присвоено….По-стряскащо за байДънчо,че и кралят на Саудитска Арабия и емира на ОАЕ не му вдигат телефона….Само наште ……/както ги бе нарекъл боко още не са вдянали\n„Станаха известни подробности за проекта UP-4, който беше реализиран с участието на лаборатории в Киев, Харков и Одеса .\nБеше създаден проект за трансфер на болести, подпомаган от птици, включително видове птици, чийто полетни маршрути преминават и над Русия .\nЦелта му била да проучи възможността за разпространение\nособено опасни инфекции чрез мигриращи птици .“\nНаближава времето когато в много страни по света хората ще се усетят, че САЩ е едно голямо мазно ЛАЙНО.\nТози световен ПАРАЗИТ няма никакво бъдеще.\nМилиарди човеци на земята ще поискат да премахнат това ИЗПРАЖНЕНИЕ от своя живот и ще се обединят.\nПървият който гръмне по САЩ ще даде сигнал на всички останали и тогава краварите ще бъдат УНИЩОЖЕНИ.\nНиколай Кисьов каза:\nА България на Про100 и Сие какво е!?\nСъгласен съм, но не Америка, а Байдъновата Америка…, Байдън и Сие „демократите“…\nТака както и ние Българите не сме едно с Про100! Нали?\nКойто не е живял и работил в САЩ, той нищо не знае за това гето.\nЧерни мързели, жълти шушумиги, ислямски галфони, латино неграмотници и бели изпадняци и като видиш цялата тази паплач и оставаш безмълвен.\nКойто още вярва в „американската мечта“ е наивник, да не казвам глупак.\n10.03.2022 в 22:40\nБраво бай-Дън. Взе ми думите от устата.\nНо от паплач пръкнала се от престъпници емигранти, проститутки и каторжници, какво друго може да се очаква?\n11.03.2022 в 10:02\nПриятелю,много харесвам коментарите ти и те подкрепям истински.Тепърва ФАЩ ще видят дебелия,много скоро и природата ще почне да им отмъщава-предстоят силни земетресения,наводнения,силни урагани.Отделно-гражданска война,която я има и в момента,но с по-голяма интензивност.Прогнозирам че,до 2030г.ФАЩ вече няма да са ФАЩ,а отделни щатове със собствен статут,и си мисля че това ще стане,ако искат да оцелеят.Война в световен мащаб ще има и тя ще се води от космоса.Русия сега има оръжия които нямат аналог в света,и предполагам с помощта на Китай,Индия,Пакистан,Иран,Северна Корея,част от Латинска Америка,почти цяла Африка и да не забравяме Турция,ще притиснат американците до стената,защото няма да им се отдаде друг такъв момент!\nКак няма една политическа партия да вдигне джангър за лабораторията на Пентагона в медицинска академия – София и Института по паразитология, за което тръби журналиста Диляна Грозданова, Дори я обявиха за руски шпионин и разпространяваща фалшиви новини. Какво правим ние, защо не се организираме и притиснем тъпанарите в парламента и правителството на Киро Радевото Мустафа да отговарят. Мълчат като втъкнати. Този наш премиер дон кихотовец ще ни вкара в големи приключения/\nСлугинаж това правят нашите ръководители\nБършат насрани дупета\nМоляаа, къв Дон Кихот, тоя е дон Кикот! Не закачайте Сервантес, тоя не е идеалист!\nСлугинаж от крайвреме\nАбе, някой няма ли да постави ребром въпроса:\nКак така чужди граждани ще получават необлагаем базов доход от 1200 лева месечно на калпак?\nТова са 4800 лева НЕОБЛАГАЕМИ на месец за 4-членно семейство! Колко български семейства получават толкова?\nНад 90% от българите получават по-малко! (Тук не става дума за заплата, а за доход на глава от населението)\nЗа детски например прагът е 3 пъти по-малък! А детските са 45 лева НА МЕСЕЦ за българите!\nНие какво? Да ходим ли да присулгваме на „горките“ бежанци след като сме и покрили масрафа? Бетер турците и зелника!\nДеба и продажниците – антибългари!\nНе съм мислил, че ще има по-лоши от Борисов! Ма тия вЕрно са по-големи идиоти!\nНашите харвардци дали не са врътнали някаква игра за взимане на пари от ЕЮто на глава регистриран бежанец?\nПодобно на схемите с коби-пътеките?\nИ после се чудим защо олиото отива 8 лева\nВъпроси може да се поставят, само когато имаш държава.\nСлед като милиони маймуни се радваха, че си харизваме суверенитета на натУ и евроджендърхалифата, сега не можем да поставяме никакви въпроси.\nКолкото по-скоро българинът осъзнае, че е роб толкова по-добре. Някой от осъзнатите може да решат да се борят за свободата си, а останалите да продължават да мешат демократичните си ГМО банани в зурлите, задника или където пола им позволява.\nКога ще бъдат отменени клиничните пътеки ?\nСакън… кокала не е за испускане…\nАМЕРИКАНСКИ ПЕДЕРАСТ каза:\n10.03.2022 в 17:24\n„Няма нищо тайно, което да не стане явно“ – цитат от Библията.\nИ поздравления за Путин и руснаците, че объркаха плановете не само на световните кукловоди, но НАЙ-ВЕЧЕ на американските психопати-извратеняци. Путин им извади на показ не просто насраните, ами много насраните гащи! Цял свят видя и разбра за сатанистката същност на САЩ и цялата американска олигархична върхушка. Показа на света с документи и доказателства биологичните оръжия на САЩ, разработвани в Украйна. Американски биологични оръжия подготвяни за война срещу ЦЯЛОТО човечество.\nЕто това е световната империя на световното зло – САЩ и верния им пудел, великата някога си Британия.\nТепърва Путин ще изнася повече и повече информация за американската върхушка и нейните престъпления. Престъпления срещу човечеството.\nНе случайно китайците вече поставиха в ООН въпроса за американските биолаборатории в Украйна.\nБайдън, Обамата, Клинтъняците, Бушовците и цялата кохорта американските олигарси вече са в паника. Вътрешния дълг на САЩ е вече над 30 трилиона долара, в цялата страна се вихри чудовищна инфлация и поскъпване на всичко.\nЗа българските и европейските подлоги на янките въобще няма да говорим – толкова са жалки и будещи погнуса и отвращение.\nИ после Кирчо Тъпото и цялата българска олигархично-политическа марионетка върхушка да не се обиждат, когато посланик Елеонора Митрофанова им каза, че са подлоги.\nПодлоги са разбира се, и трябва да ги е срам и да се обиждат – не от това, че някой ги е нарекъл подлоги, а от това, че действително са подлоги. Американски подлоги!\n„Цял свят видя и разбра за сатанистката същност на САЩ“ Уви, най-сатанинското в същността на САЩ е, че се представят за ангел-пазител на света.\nВ контекста на изказването й, буквално превода е “въртиопашка”, но подлога звучи обидно, защото е истина.\nПреди 2 години го написах тук: Китайците ядат прилепи от хиляди години, но лаборатория на Фащ в Ухан има отскоро! Истерията с ковида не дойде от Китай!\nВ ада да гори и Антъни и Фаучи и всички с ламтежи за власт, пари, земи, богатства ……..тор за червеите!\nДа Продължава Промяна отвъд океана или “ Добри, да дойдат танковете!“\nНаучните институции и лаборатории от целия свят, които потвърждават, че СОVID-19 наистина НЕ съществува вече са 177.\nДали българските еничари, които ни облъчваха 2 г. мислят така?\nОчевидно е, че съобщението ви е copy-paste.\nДайте линк за достоверност.\n10.03.2022 в 18:48\nЕто ти един линк, дали ще го приемеш за достоверен зависи само от теб:\nАнтъни ФАУЧИ-за него няма пенсия-той колко лаборатории има-но нещо от месец изчезна от екрана-явно вече лъжите не вървят-При Тръмп не можеше да върти лъжи.но после се разгърна-Интересно защо семейството на Фон Лаен живее в САЩ и защо съпруга и участва в разработка на ваксини-колко интересно-айде стига с демагогия-\nЩото и тоѝ не може да я понася вече\nСмъртоносното биологично оръжие, което САЩ изготвя в Украйна, е генно-модифицирано биологично оръжие, което поразява само славянските народи, в това число и българския народ.\nЗатова нашите управници са чужда странни сперматозоиди.\nМинистерството на отбраната на Русия съобщи за възможни опити за създаване на САЩ в Украйна на биоагенти, избирателно поразяващи етнически групи\nНачалникът на войските на РХБЗ Игор Кирилов отбеляза, че в Германия са предадени хиляди проби от кръвен серум на граждани от различни региони на Украйна.\nВсички тези модели, според Кирилов, определят факта, че всички граждани принадлежат изключително към славянската етническа група.\nЗа тях рубладжия или путиноид е човек, който не издига в култ лъскавите западни стоки, не споделя евро-атлантическите ценности и може да мисли. Разликата между руските и американските мекерета е, че соросоидът съчинява антибългарски стихове и мъдрости, които публикува по форумите и социалните мрежи, като цитат на личности от българската история и култура. Но при комунизма руските мекерета не са очерняха българската нация и личности от българската история. Докато на американските мекерета основната им задача е, да очернят всичко българско, да създават на българите комплекс за малоценност.\nНашето правителство е пълно с точно такива хлебарки.\nА какво правим когато в дома ни се появят хлебарки – унищожаваме ги кои с каквито средства може .Докога ще ги търпим тези канадско-соросоидните , много са гадни и нагли . Не е ли крайно време за дехлебаркизация на родината ни ?\nДокато сме военно окупирана колония и населението се дели на еничари и народ.\nВашият отговор на cory chase Отказ


Виц от деня - Page 119 - Общи приказки - Eastern Spirit\nНе че искам да се фукам, но с Бил Гейтс заедно имаме общо 129,6 милиарда долара и 30 лева.\nДа пиеш е вредно, да пушиш е вредно, но да умреш здрав е тъжно. Много тъжно.\nПрогрес на науката:\nОт храна почнаха да умират повече хора отколкото от глад.\nВашата жена ще ви слуша много внимателно какво говорите, ако от време на време, добавяте някое женско име.\nНачалник пускащ подчинените си по рано от работа, е разбил не едно семейство.\n- Има ли опасност от глад на земята?\n- Не, освен ако китайците не се научат да ядат с вилици.\nНа площадката неистово реве дете, майката очевидно предала се, не му обръща внимание. Към тях се приближава възрастен мъж и с укор се обръща към майката:\n- Госпожо, не виждате ли детето се зачервило от реване, що за майка сте Вие? Толкова ли сложно нещо иска горкото дете, че го оставяте така жално да плаче?\n- Нищо сложно господине, синът ми си изкопа дупка в пясъка и сега иска да си я вземе вкъщи.\nДобре, че е шегата, че да си кажем истината\nХарактерна черта: пламенност\nЛюбима фраза: Действай пръв!\nДевиз: Животът е кратък...трябва да побързам!\nОвенът никога не мисли какво ще прави, освен ако някой не се окаже по-бърз от него. Затова се движи така устремено напред, че ако друг стигне до целта наравно с него, той води поне с една глава. Действай пръв! Овенът преминава от чувства към действие без много-много разсъждения: хвърля се от трамплина и по средата на скока си дава сметка, е басейнът е празен,...но какво от това! Думата “провал” не съществува в речника му. След удара в дъното се изправя с достойнство и казва с лек оттенък на цинизъм: “Е, няма ли най-после да смените тази вода, че много се е втвърдила!”\nХарактерна черта: неизчерпаемо търпение\nЛюбима фраза: Мисля, после настоявам!\nДевиз: Животът е кратък...наслаждавай му се бавно и ще трае повече!\nКогато върви, Телецът не повдига единия си крак във въздуха, ако другия не е стъпил на пода. Затова не толкова ходи, колкото с всяка крачка създава нова история. Овенът се хвърля в басейна, без да гледа, а Телецът, още преди да се качи на трамплина, знае името на архитекта, предприемача и строителните материали, качеството на водата и точната температура – чак след това скача. Овенът действа пламенно и целенасочено, а Телецът упорито и неотстъпчиво. Овенът иска цял свят да му се подчини, а Телецът с безкрайното си търпение изчаква останалите да си променят мнението. Затова връзката им би могла да бъде:\nОвенът казва на Телеца, който стои на десет метра от него: “Ела тук!” (Чиста проба непоколебимост.) На което Телецът отговаря: НЕ! (Чист инат.)\nПродължението на връзката им би било такова:\nОвен: Ела тук!\nТелец: (без да мърда) Не!\nОвен: (пристъпва две крачки) Ела тук...!\nОвен: (пристъпва още две крачки и се озовава до Телеца) Ето така ми харесва, да идваш, когато аз ти кажа!\nХарактерна черта: няколко личности събрани в една\nЛюбима фраза: Истината е, че всичко е лъжа!\nДевиз: Животът е кратък, но ако не успея да свърша две неща едновременно, съвсем ще се озоря!\nБлизнакът е въздушна вихрушка с човешко тяло – не само, че не виждаш как идва, но и не виждаш как си отива. Всички имаме своето АЗ, което управлява характера ни, но Близнаците имат две АЗ, а понякога и повече! Едното е сладко, нежно и въодушевено, а другото е критично и палаво. Затова при Близнаци няма средно положение: или ти вижда добродетелите, или ти открива дефектите, зависи от близнака в него, който ще уцелиш. Ако попаднеш на галантния, може да ти каже: “Днес изглеждаш по-млада от всякога...” Но ако ти се случи другия, не се учудвай, ако чуеш: “Дано стигнеш до възрастта, на която изглеждаш!”\nХарактерна черта: сантиментална несигурност\nЛюбима фраза: Чувствам, после съществувам!\nДевиз: Животът е кратък, дано поне някой ме обикне!\nКато начало не ти гласуват и капчица доверие, трябва да си го извоюваш с нежност и милувки. И поне хиляда пъти да му повториш колко много го обичаш. Защото Ракът, освен че е много сантиментален, е и вампир, който непрекъснато смуче нежност. Ти му казваш: “Обичам те”, а Ракът пита: “Колко?”\nХарактерна черта: да бъде център на внимание\nЛюбима фраза: Но все пак царят съм АЗ!\nДевиз: Животът е кратък, направи го бляскав!\nЛъвът е най-бляскавата звезда в зодиака. Лесно може да бъде различен – той е този, който гледа втренчено в прожектора, докато възклицава: “Боже, с колко много светлина озарявам този прожектор!” Лъвът има много високо мнение за себе си. Когато ти представят един Лъв и му кажеш: “Приятно ми е да с запозная с вас.”, той отговаря: “Напълно ви разбирам”. Няма проблем да го разпознаеш навън, защото той не просто върви, а дефилира като на модно ревю. А ако по улицата има много магазини, Лъвът гледа към всяка витрина, но не за да види какво е изложено на тях, а за да се наслади на отражението си в стъклата и си мисли: “Ако не струвах толкова скъпо, бих се купил”.\nХарактерна черта: безпокойство\nЛюбима фраза: Позволи ми да те поправя!\nДевиз: Животът е кратък и, освен това, нищо не си е на мястото!\nДева е ходеща лупа, поставила си за цел да види къде точно се изчерпват добродетелите ти. Идва у вас и първото, което прави, е да прокара пръст по телевизора, за да провери дали има прах. И с лукавото си чувство за хумор ти казва: “Брей, този телевизор е доста отлежал!”. Просто на Дева нищо не може да му убегне. Затова естественото му състояние е безпокойството. Върти и суче, мисли и размисля, и си повтаря: “Много съм обезпокоен, много съм обезпокоен” и ако някой каже: “Няма от какво, нищо лошо не е станало”, Девата отговаря: “Точно това най-много ме безпокои!”\nХарактерна черта: съмнение\nЛюбима фраза: Понякога да, понякога не...!\nДевиз: Нямам никакво съмнение: Животът е кратък...или, май не?\nИма свойството да съобразява бързо, единственото неудобство идва от това, че докато му хрумва идеята, го обхващат и съмненията: “Да, да сигурен съм, тази година ще се оженя...ако не тази, догодина...или след три години – всъщност, защо съм се разбързал толкова?”. Нито така, нито иначе, всичко му изглежда наред и проблемът е кое да избере. Никога не е напълно уверен и това го прави почти професионален опонент, което никога не би си признал. За да го спипаш в несигурност, трябва да му заложиш капан като на дивеч. Кажи му: “Харесва ти много да спориш, нали?” и Везни ще възроптае: “Не е вярно, мога да го оспоря когато искаш”.\nХарактерна черта: страст\nЛюбима фраза: Желая те!\nДевиз: Животът е кратък, наслаждавай му се с пълни шепи!\nЛесно ще го разпознаеш по мистериозните очи. Скорпионът не те гледа, директно те предизвиква. Очите му са като тънки иглички, които те пробождат, когато насочи поглед към теб. Съветът ни е, когато се сблъскаш със Скорпион да му кажеш: “Ако обичаш, не ме гледай така в очите, пречиш ми да виждам”. Не го ли сториш, ще те хипнотизира и трябва да знаеш, че е изключително, невероятно страстен. Когато те обича, те обича повече от другите, и когато те мрази, също. Ти му подаряваш книга за рождения му ден, а той за твоя ти подарява енциклопедия. В любовта е същият: целунеш го веднъж, а той прави любов с теб три пъти поред. В омразата си няма мярка: ти му счупваш огледалцето на колата, а той ти подпалва къщата. Само, че разбира се, Скорпионът ще каже: “Не започнах аз, нали?!”\nХарактерна черта: истината преди всичко\nЛюбима фраза: Честно да ти кажа...\nДевиз: Животът е кратък, препускай и пори вятъра!\nНеговата жизнерадост и усмивката му са първото, което ти се набива в очи. Дарен е с чувствителна душевност и нозе, които никога не се задържат на едно място. В автобуса и трамвая ще го разпознаеш по това, че от десет минути, без да си дава сметка е стъпил върху крака ти, гледа те приятелски и ведро ти казва: “Здравей”. И естествено, когато някой ти се усмихва така, можеш ли да му кажеш, че те настъпва?! Хич и не си помисляй! Той така ще започне да съжалява, че вдигайки крака си, без да иска ще те ритне в кокалчето. Стрелецът е честен, но не и дипломатичен и ако е решил да ти каже истината, рано или късно ще го направи. Затова те съветваме, ако някой от този зодиакален знак се обърне към теб с думите: ”Честно да ти кажа...”, побързай да го изпревариш: “Аз пък какво съм ти сторил!”\nХарактерна черта: мисли се за незаменим\nЛюбима фраза: Какво ще стане с теб, ако мен ме няма!\nДевиз: Животът е кратък, добре поне че е трънлив!\nТой е като козата, която винаги е устремена към планината. Ако видиш Козирог да скача от десетия етаж, последвай го! – той върви нагоре. Вярва в усилието много повече, отколкото в късмета, и това го прави доста труден за понасяне като родител. За да е щастлив, Козирогът трябва да контролира всичко. Ако ли не, нервите му се опъват. Също като онзи абат Козирог, който на смъртното си ложе се притеснявал за монахините, които се грижели за него: “Ах, горкичките вие, какво ще стане с вас като умра, кой ще се грижи за вас, кой ще ви напътства...” Една от монахините, най-вероятно Лъв, възкликнала: “Не се безпокойте, Ваша Светлост, Исус Христос също умря, а ние и без него се оправяме.”\nХарактерна черта: да изненадва останалите\nЛюбима фраза: Днес какво сме...! Вчера или утре?\nДевиз: Животът е кратък, краткостта е живот, животът е едно кратко съществувание. Всъщност, защо е толкова кратко?\nТой е същество от бъдещето, което живее в настоящето като че ли е вече отминало. Затова и ни поздравява, сякаш сме праисторически екземпляри: “Здравей, Исусе Христе! Как върви примитивното ти съществувание?” Обожава да те изненадва с думите: “Много ми липсваше снощи, когато те нямаше, и още повече ми липсваш днес, когато си тук.” Не се обърквай, просто ти казва, че те обича, само че работата е там, че му прави удоволствие да оригиналничи. Във всеки един момент му хрумва нова идея. Единственото неудобство е, че когато се кани да я осъществи, му идва втора, и трета...Ако не се хване насила да спортува, не би се помръднал от мястото си. Както онзи Водолей, който казвал: “Толкова неща ми дойдоха наум тази сутрин, че не само че не ги направих, но и се чувстван напълно изтощен!”\nХарактерна черта: сънува буден\nЛюбима фраза: Ако знаеш само какво ми се случи!\nДевиз: Животът е кратък, но ако не мечтаеш, става безкрайно дълъг.\nНай-чувствителният от всички зодиакални знаци. Може да избухва в смях и в плач така, че много бързо да преминава от едното в другото състояние. Плаче, защото е умряла леля му и миг след това се къса от смях, защото тя, бедната, е толкова дебела, че не се побира в ковчега. Вярно, че е черен хумор, но това е животът. Зодия Риби не толкова живее, колкото съществува по един особен, неразбираем за околните начин. Като в онази история, когато ентусиазирано наблюдавал свечеряването, доближил го един човек и му казал: “Какво правиш?” Без да спира да гледа в далечината, Риби отговорил: “Нищо”. Другият попитал: “Не ти ли писва?”, а отговорът бил: “Ако не ме прекъсват, не!”\n12-те зодии ще крият труп...\n- Овенът прави план.\n- Телецът мълчи и мисли.\n- Близнаците говорят несвързано.\n- Ракът е в шок.\n- Лъвът казва: “Аз ще се погрижа!”\n- Девата търси какво да облече.\n- Везната – ще дойда, няма дойда.\n- Скорпионът взима лопата.\n- Стрелецът не харесва лопатата.\n- Козирогът: "Аз ще копая!"\n- Водолеят е толкова студен, че не се знае дали и той не е мъртъв.\n- Рибите вече пият, плачат, пак пият…\n- Планът на Овена не струва; обиден е и няма да копае.\n- Телецът още мълчи, ама не мисли вече.\n- Близнаците – говорят повече от друг път (глупости естествено).\n- Ракът се прави на умрял, дано всичко се размине.\n- Лъвът: "Аааа, аз няма да си цапам ръцете!"\n- Девата не е подходящо облечена.\n- Везната още се чуди какво да прави.\n- Стрелецът не може да копае с тази лопата.\n- Козирогът – е, всички знаем, че само говори, нищо не може да свърши.\n- Водолеят – май наистина е умрял.\n- Рибата пие трета бутилка водка.\n- Скорпионът взима лопатата, копае и си мисли: "Тоя да го закопая, че после имам още единайсет!"\n1. It`s sleeping on my other job - Дреме ми на оная работа.\n2. Забавен - Бавноразвиващ.\n3. Левак - Човек, който сере пари.\n4. The Tea Gonna Chew Come - Да ти го начукам!\n5. Подуене - Под уя ни е.\n6. Ice Man - Ай С Мен!\n7. Лимонада - Лимон, който е от ада.\n8. Бира - Кафе с капачка!\n9. It`s my diary!? - Това май е диария!?\n10. европейка - европейска пейка.\n11. carpet - Домашен любимец за колата.\n12. игла - пирон на диета.\n13. Хороскоп - Човек, който скопява хората.\n14. СПТУ - Сульо и Пульо тръгнали на училище.\n15. Ко Ша Ям - Китайски бездомник.\n16. Тъща - Див звяр доведен вкъщи с музика!\n17. I am in - Амин!\n18. boyfriend - приятел който те бие.\n19. Динозавър - Човек, който се завира в дини.\n20. Лебедово езеро - Гьол патак, бир парче мюзик от ефенди Чайковски.\n21. seldom happiness - Рядко щастие.\n22. Курабйика - Жена която бие мъжа си по оная работа.\n23. Затерица - Малкото на заека и катерицата.\n24. Самолюб - Чикиджия.\n25. Fire in the hole! - Пожар в хола!\n26. Чу-ма - Съпруга на китайски.\n27. Какалашка - Такъв, дето лашка кака си!\n28. Кърпичка - Жена която работи на полето.\n29. прос*итутка - калдаръмханъм.\n30. Бисер - човек, който сере по 2 пъти.\n31. shortcut - Късо подстриган човек.\n32. Геврек - Смъртно ранена питка.\n33. Iron Maiden - Ансамбъл на арматурните девойки.\n34. Oтделение - Обратното на отумножение.\n35. Космонафт - Човек, който си маже космите с нафта.\n36. Арматурефенди - Робокоп.\n37. I have been there - Имам фасул там.\n38. СПТУ - Сериино Производство на Тъпи Ученици.\n39. БДЖ - Боже доведи ме жив!\n40. Несесер - Човек, който не ходи по голяма нужда.\n41. I will spin you! - Ще те заразя със спин!\n42. уред за летене с 17 букви - на баба ти фърчилото!\n43. Доцент - Човек, който си харчи всичките пари.\n44. Любовница на китайски - ЧукЧукЧао.\n45. Чу Ли - Китайски ушен лекар.\n46. Паралелепипед - Човек, който пипа парите на леля си!\n47. УНСС - Ум няма, студент става.\n48. телескоп - уред за скопяване на телета.\n49. Килиманджаро - Човек, който яде килими.\n50. You are going to set up! - Ша са сетиш!\n51. Granny Bear - Баба Меца.\n52. родители - същества хранещи деца и илюзии за тях.\n53. търтей (унг.) - ЕбеНеБереМед.\n54. foolish sleeping duck - Тъпа патка заспала!\n55. Барман - Човек, който бара мъже.\n56. Аналитик - Човек,който тика разни неща в гъзовете на хората.\n57. Дирижабъл - Човек, който дири жаби!\n58. Съпруга (на китайски) - ЧатПатЧук.\n59. fuck off - Ще чукам докато се изключиш!\n60. Радио - Джангър-чекмедже.\nЧовек е произлязъл от маймуните, а китайците от зайците.\nИма надежда, откраднаха ми мотиката.\nИскам да преборя мързела. Но ме мързи.\n(и аз така, не знам как не ме домързя да го напиша тук )\nДнес изгорих 5 000 калории... барабар с тенджерата....\nМайка на тинейджър:\n- Станал си нагъл, невъзпитан, нетърпим и лош.\n- Всички претенции към производителя.\nЩе променят условията за пенсиониране. Освен стаж и възраст, ще има изискване да си гледал победа на националния отбор по футбол.\n"Няма такъв проблем, който да не мога да създам"!\n- Как е на китайски "Боли ме главата!"\n- Такъв израз няма! За това са милиард и половина.\nДали е случайно, че Жълто море се намира до най- гъсто населената страна?\nEdited June 20 by bond\n- Внимание, това е фонтан от 17-ти век,\nа зад него се строи храм, който ще е от 8-ми.\n- Безсилна съм! - казала козметиката.\n- Няма смисъл! - казал фитнеса.\n- Ще успеем!!! - казал алкохола.........\nМагията на Солариума- влиза Кифла, излиза Пърленка!\nНай-елементарното правило за употребата на пълния член е да го слагаш отзад на извършителя на действието!\nВ леглото няма нещо, което да не съм пробвала.....\nАма най-много ми харесва пицата, защото е в кутия\nи не се рони по чаршафа.\nВлизам при нашите в дневната и им викам:\n- Как сте бе, антики?\nА те на мен:\n- Как си бе, напразна инвестиция?\n- Маймунската шарка се предава при контакт уста в кожа или кожа в уста.....\nи то при интензивен контакт.....\n- Чрез здрависване?\n- Не, само през ръцете не се предава.....\nПо-научно обяснение на обикновена св***а в национален ефир едва ли се е чувало.


Скандали белязаха мача за Купата в Поморие - БГ Футбол - Sportal.bg\nСкандали белязаха мача за Купата в Поморие\nОтборът на Черноморец-Поморие елиминира Ботев (Криводол) в турнира за купата на България "Форд Мото Пфое" след изстрадана победа с 1:0 с гол от дузпа в 120-ата минута. Мачът от първия кръг на надпреварата беше наблюдаван 200 зрители на стадионът в градчето на 20 км от Бургас.\n90 минути не стигнаха на втородивизионните съперници да си отбележат гол и спорът беше разрешен в сетния миг. В последната минута на второто продължение от 15 минути Галин Димов беше повален в наказателното поле и Любомир Божинов стреля безпогрешно от бялата точка. След последния сигнал гостите се нахвърлиха върху главния съдия Христо Христов (Стара Загора), но охранителите и служебните лица го спасиха от саморазправа.\nФутболистите на Ботев пробваха да си излеят гнева и върху униформените пазители на реда, ала бяха озаптени навреме. Домакините започнаха мача много агресивно. С преса и борба за първа топка, те натикаха противника в собствената му половина. Още във втората минута Велин Дамянов изведе Петър Колев сам срещу вратаря, но нападателя стреля неточно. Малко преди почивката пак Колев пропусна от чиста позиция. През второто полувреме гостите приспаха темпото и успяха да съхранят нулевото равенство. В двете продължения пък криводолци откровено се прибраха в глуха защита, но тактиката им беше наказана в последната, 120-а, минута.\nЧерноморец-Поморие се класира на 1/16-финалите от турнира за купата на България "Форд Мото Пфое", които ще се играят на 22-ри ноември, отново в една среща на директна елиминация. На тази фаза в надпреварата ще се включат и отборите от "А" група.\nБФС разследва скандалите в Поморие


В неделя - леки валежи, до 19 градуса - 24novini.bg\nВ неделя - леки валежи, до 19 градуса\nВ неделя ще вали, ще е топло до 19 градуса\nПетя Иванова 07.04.2019 | 07:00\nОблачно ще бъде и по Черноморието с превалявания от дъжд. Ще духа слаб вятър от изток-югоизток.\nМаксималните температури ще бъдат между 12 и 15 градуса. Температурата на морската вода е 11 градуса.\nАтмосферното налягане ще бъде по-ниско от средното за месеца и през деня още ще се понижи. Над планините ще бъде предимно облачно, по високите части и мъгливо. На места ще има превалявания от дъжд, над около 2000 метра - от сняг. Ще духа слаб до умерен юг-югозападен вятър.\nМаксималната температура на 1200 метра ще е около 8 градуса, на 2000 метра - около 2 градуса.\nТрамваи 4 и 5 са с променени маршрути днес и утре Назад\nВнимание! Акция "Скорост" на полицията - и днес Напред